alexandrainst/scandi-wiki huggingface dataset:
Leif Jensen (musiker)

Leif Jensen (født 1950) er en norsk musiker, gitarist og trommeslager. Han er best kjent for din tid som trommeslager i The Vanguards og for sitt samarbeid med Svein Finjarn gjennom mesteparten av 70-tallet på plate og konserter. Han har også spilt trommer for andre norske artister som Knutsen & Ludvigsen, Øystein Sunde, Vazelina Bilopphøggers, Stiftelsen, Guttormsen & Ekholt Storband, Per Elvis Granberg og New Jordal Swingers (hvor han var vikar for 1 konsert i 1973). Han har også spilt i band som Rypquist, Jumbo, Hole In the Wall og Finn Eriksens orkester

Diskografi

Finjarn/Jensen 
 Finjarn & Jensen (1970)

Jumbo 
 Ta beina fatt/Hjørdis (1969)
 U.F.O./Wring that Neck (1969)

Hole In the Wall 
 Hole In the Wall (1973)

Andre deltagelser 
 Johnny Day: I Want You to Be My Baby/Bootleg (1969)
 Freddy Lindquist: Menü (1970)
 Per Elvis Granberg: Rock'n'Roll Forever (1972)
 Knutsen & Ludvigsen & Lillebjørn Nilsen: Balladen om Nancy Drew/Rett West (1973)
 Per Elvis Granberg: Real Rock'n'Roll (1973)
 Stiftelsen: Kva hjelp det å syngje (1974)
 Knutsen & Ludvigsen: Knutsen og Ludvigsen nr. 3 – Tut (1974)
 Bakklandet Bassangforening: Ned med Nidaros (1975)
 Ørnulf Holthe: Kjærlighetsbrev til deg (1976)
 Svein Finjarn: Mustang (1977)
 Svein Finjarn: Solo Flight (1978)
 Benny Borg: Tur-retur (1978)
 Guttormsen & Ekholt Storband: Guttormsen/Ekholt Storband 10 år (1980)
 Øystein Sunde: Barkebille boogie (1981)
 Svein Finjarn: The First 25 Years (1982)
 Knutsen & Ludvigsen: Knutsen & Ludvigsen samleplate (1984)
 Øystein Sunde: Øystein Sunde i boks (1985)
 Per Elvis Granberg: Real Rock'n'Roll Forever (1993)
 Knutsen & Ludvigsen: Knutsen & Ludvigsens beste (1996)
 Knutsen & Ludvigsen: Knutsen & Ludvigsens vær'ste (1997)
 Bergen Records: Bergen Roots History (1999)
 Vazelina Bilopphøggers: Hjulkalender (2000)
 NRK: Norsk Rocks Historie Vol. 4: Rhytm'n blues & psykedelia 1966-1969 (2004)
 Melodisc: Stellar Voyage – Rare Rock Grooves and Fusion from Norway (2005)
 Øystein Sunde: Sundes verden (2006)
 Øystein Sunde: Sundes verden – 52 av de aller beste (2006)
 Svein Finjarn: Big 50 (2006)
 Knutsen & Ludvigsen: Dum og deilig: Knutsen & Ludvigsens beste (2008)
 Knutsen & Ludvigsen: Knutsen & Ludvigsen komplett (2010)
 Knutsen & Ludvigsen/Racer: Gamle gule plata med Beach Boys/Hei ny dag (2015)

Eksterne lenker 
 Leif Jensen

Norske trommeslagere
Norske gitarister
Studiomusikere fra Norge
Fødsler i 1950
Kashan

For den kinesiske fylket som før var kjent som Kashan, se Jiashan.

Kashan (persisk كاشان) er en by i det sentrale Iran. Den ligger i provinsen Esfahan og hadde 275 325 innbyggere ved folketellingen i 2011.

Historie 

Det sentrale persiske høylandet hører blant de aller eldste høykulturers vugger. Noen alder på de eldste bosetningene ved oasen der Kashan nå er, lar seg ikke fastsette. Ved utgravingene i det tett på liggende funnstedet Tappe Sialk er det blitt funnet restene av bosteder fra det 6. årtusen før Kristus. Ved aldersbestemmelse av metallartefakter lander man for noen av dem på det 4. årtusen f.Kr. På lignende vis kommer man tilbake til det 3. årtusen for protoelamittiske skrifttavler, rullesegl og keramikkartefakter. En av fire zikkuratter er fra riket Elams tid. 

På østsiden av byen åpner Kashan seg mot den sentrale ørkenen i Iran 

Noen gamle legender mener at de tre vise menn som fulgte stjernen til Betlehem og til det nyfødte Jesusbarnet, jamfør Det nye testamente, hadde lagt ut på sin ferd fra Kashan. Selv om det er delte meninger om legendens gehalt, vitner den i alle fall om at Kashan var en svært viktig by i gammel tid. 

På 1000-tallet e.Kr. bygde seldsjukksultan Malik Shah I bygge en festning sentralt i  Kashan. Dens murer (Qalʿe-ye ǧalālī) står fortsatt.

Moderne Kashan 
Kashan ligger i nordre rand av fjellet Kuhrud; sentrumsbebyggelsen er omgitt av den første større oase på veien fra Qom til Kerman.

Byen er kjent for de såkalte Kashantepper (en klassisk form for persiske tepper), som ble berømte på 1500-tallet under safavidene og som formodes å stamme fra seldsjukkenes tid. I dag er Kashan et betydelig sentrum for iransk tekstilindustri; de fleste av landets mekaniske teppevevstoler står i Kashan.

Kashan er også et av landets sentra for rosenvann. 

I samarbeid med Kina undersøkes det om olje- og naturgassforekomstene i Zavareh-Kashan er drivverdige.

Referanser

Eksterne lenker 
 

Byer i Iran
Provinsen Isfahan
Jon Magnus

Jon Magnus (født 10. oktober 1948) er en norsk journalist, forfatter og oversetter. 

Magnus var utenriksjournalist i VG fra 1970-tallet fram til 2014, med korrespondentbase i London, New York og Berlin. Han leverte i tillegg faste bidrag til avisas kommentatoravdeling og til VG Helg. 

Magnus har skrevet bøkene Veien til Karlsvogna – en dagbok om kreft og kjærlighet (1999), Etter Karlsvogna (2000), barneboka Gamle Gråmann (2002) og Sommerfuglene i Armero – fortellinger om et liv på reise (2015). Han har også oversatt fra spansk.

Referanser 

Journalister i VG
Fødsler i 1948
Håndball under Sommer-OL for ungdom 2010

Håndball under Sommer-OL for ungdom 2010 fant sted i perioden 20.–25. august 2010 på Suntec Singapore Convention and Exhibition Centre i Singapore. Det var to klasser, en for menn og en for kvinner med seks lag i hver klasse fordelt på to grupper à tre lag.

Medaljevinnerne

Gutter

Jenter

Eksterne lenker
 Turneringen hos det internasjonale håndballforbundet
 Kampoppsett hos Singapore2010.sg

Håndball under Sommer-OL for ungdom 2010
Tobias Ødegård

Tobias Gunnar Ødegård (født 1. august 1994) er en norsk fotballspiller som spiller for Gamle Oslo.

Etter å ha gått gradene i Stabæk, ble han hentet til HamKam i forkant av 2015-sesongen. 

10. februar 2017 skrev han under en ettårsavtale med Stabæk.

Referanser

Eksterne lenker 
 

Norske fotballspillere
Fotballspillere for Stabæk Fotball
Fotballspillere for HamKam
Ingvild Bjerkeland

Ingvild Bjerkeland (født 14. januar 1981 i Haugesund) er en norsk forfatter. 

Ingvild Bjerkeland har blant annet studert ved Forfatterstudiet i Bø i Telemark (2001-2002). Hun før-debuterte i antologien Pust ut-Pust inn i 1999 med novellen «Pust inn- pust ut». I 2002 bidro hun med en kortprosa tekst i Cappelens debutantantologi Signaler. 

I 2005 kom ungdomsromanen Oscar Blue går under på Cappelen forlag. Boka fikk gode kritikker i blant annet Drammens Tidende, Fædrelandsvennen, Stavanger Aftenblad og Haugesunds Avis.
I 2006 bidro hun med en novelle «Mannen med arrene» til Cappelens antologi for ungdom, Det er bare å lukke øya. 
I 2013 kom billedboken Pøbler i pels og pysjamas, illustrert av Jens Kristensen, på Cappelen Damm.
I 2015 kom billedboken Monsterbølger, illustrert av Åshild Irgens, på Cappelen Damm.

Bjerkeland har doktorgrad i film- og fjernsynsvitenskap fra NTNU Trondheim og arbeider som daglig leder ved det regionale filmsenteret Filmkraft Rogaland.

Bjerkeland arbeidet tidligere som høgskolelektor og stipendiat i film- og fjernsynsvitenskap ved Høgskolen i Lillehammer.

Bibliografi 
 Oscar Blue går under, ungdomsbok, Cappelen (2005)
 Ungdomssignaler 2006: Det er bare å lukke øya, antologi, Cappelen (2006)
 Pøbler i pels og pyjamas. bildebok, Cappelen Damm (2013)
 Monsterbølger, bildebok, Cappelen Damm (2015)

Referanser

Kilder 
 Presentasjon av Ingvild Bjerkeland i Forfatterkatalogen på Forfattersentrums nettsider

Eksterne lenker 
 Presentasjon hos Cappelen Damm
 Oscar Blue går under
 Det er bare å lukke øya
 Monsterbølger

Norske forfattere av ungdomsbøker
Personer tilknyttet Høgskolen i Lillehammer
Fødsler i 1981
Haugesund Sanitetsforenings Revmatismesykehus

Haugesund Sanitetsforenings Revmatismesykehus AS er et spesialsykehus for pasienter med revmatiske sykdommer, og for pasienter med ulike typer hudsykdommer.

Sykehusets primære oppgave er utredning, behandling, rehabilitering og pleie av pasienter med revmatiske sykdommer og hudsykdommer. De har dessuten i oppgave å drive forskning, opplæring av pasienter og pårørende, og utdanning av helsepersonell. 

Sykehuset har ca 180 ansatte.

Revmatismesykehuset har sengeavdeling for pasienter med revmatologiske og revmakirurgiske lidelser, revmatologisk, revmakirurgisk og dermatologisk poliklinikk. 

HSR AS er en privat, ideell institusjon som har driftsavtale med Helse Vest. Sykehuset er heleid av Haugesund Sanitetsforening.

Revmatologi
Private sykehus i Norge
Haugesund
Omsk-3 gasskraftverk

Omsk 3 gasskraftverk er et sub-kritisk gasskraftverk med en installert produksjonskapasitet på inntil 350 - 376 MW, beliggende ved byen Omsk i regionen Omsk oblast i Sibir, i Russland. Kjølingen kommer fra elven Irtysj. Brenselskildene er naturgass. Anlegget ble utbygget fra 1954, med senere oppgraderinger. Operatør er selskapet JSC Omskenergo TGK-11.

Produksjonen er på 1 662 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 1 500 GWt per år. Kraftverkets produksjon er fordelt på 9 generatorer.

Se også
 Liste over verdens største olje- og gasskraftverk

Eksterne lenker
 Omsk HPS-3 Gas Power Plant - Global Energy Observatory.
 Kraftverkene til TGK-11 - oversiktsside med tekniske data (russisk).

Gasskraftverk i Russland
Varmekraftverk i Russland
Omsk oblast
Omsk-2 gasskraftverk

Omsk 2 gasskraftverk er et sub-kritisk gasskraftverk med en installert produksjonskapasitet på ca 100 MW, beliggende ved byen Omsk i regionen Omsk oblast i Sibir, i Russland. Brenselskildene er naturgass, og subsidiært mazut. Anlegget ble utbygget fra 1941, med senere oppgraderinger. Operatør er selskapet JSC Omskenergo TGK-11.

Produksjonen er på 378 MWth fjernvarme årlig avhengig av fordelingen mellom varme og elektrisitet, og total energiproduksjon er om lag 400 GWt per år.

Se også
 Liste over verdens største olje- og gasskraftverk

Eksterne lenker
 Kraftverkene til TGK-11 - oversiktsside med tekniske data (russisk).

Gasskraftverk i Russland
Varmekraftverk i Russland
Omsk oblast
Omsk-4 gasskraftverk

Omsk 4 gasskraftverk er et sub-kritisk gass og (subsidiært) kullkraftverk med en installert produksjonskapasitet på inntil 535 MW, beliggende ved byen Omsk i regionen Omsk oblast i Sibir, i Russland. Kjølingen kommer fra elven Irtysj. Brenselskildene er naturgass, og subsidiært kull og mazut. Anlegget ble utbygget fra 1965, med senere oppgraderinger. Operatør er selskapet JSC Omskenergo TGK-11.

Produksjonen er på 1 743 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 2 000 GWt per år. Kraftverkets produksjon er fordelt på 6 generatorer.

Se også
 Liste over verdens største olje- og gasskraftverk

Eksterne lenker
 Omsk HPS-4 Gas Power Plant - Global Energy Observatory.
 Kraftverkene til TGK-11 - oversiktsside med tekniske data (russisk).

Gasskraftverk i Russland
Kullkraftverk i Russland
Varmekraftverk i Russland
Omsk oblast
Omsk-5 kullkraftverk

Omsk 5 kullkraftverk er et sub-kritisk kullkraftverk med en installert produksjonskapasitet på 695 MW, beliggende ved byen Omsk i regionen Omsk oblast i Sibir, i Russland. Kjølingen kommer fra elven Om. Brenselskildene er brunkull, og subsidiært naturgass og mazut. Anlegget ble utbygget fra 1980, med senere oppgraderinger. Operatør er selskapet JSC Omskenergo TGK-11.

Produksjonen er på 2 017 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 2 000 GWt per år. Kraftverkets produksjon er fordelt på 5 generatorer.

Se også
 Liste over verdens største kullkraftverk

Eksterne lenker
 Omsk HPS-5 Gas Power Plant - Global Energy Observatory.
 Kraftverkene til TGK-11 - oversiktsside med tekniske data (russisk).

Gasskraftverk i Russland
Kullkraftverk i Russland
Varmekraftverk i Russland
Omsk oblast
Omsk gasskraftverk

Omsk gasskraftverk (Omsk KPK) er et sub-kritisk gasskraftverk med en installert produksjonskapasitet på mer enn 1000 MW, beliggende ved byen Omsk i regionen Omsk oblast i Sibir, i Russland. Brenselskildene er naturgass, og subsidiært  mazut. Anlegget ble utbygget fra 1969, med senere oppgraderinger. Operatør er selskapet JSC Omskenergo TGK-11.

Produksjonen er på 5 785 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 6 000 GWt per år.

Se også
 Liste over verdens største olje- og gasskraftverk

Eksterne lenker
 Kraftverkene til TGK-11 - oversiktsside med tekniske data (russisk).

Gasskraftverk i Russland
Varmekraftverk i Russland
Omsk oblast
Tomsk-3 gasskraftverk

Tomsk-3 gasskraftverk (russisk: Tomskaja TETS-3) er et varmekraftverk med en installert produksjonskapasitet på 331 MW, beliggende utenfor Kudrovo nord for Tomsk, i Tomsk oblast, Russland.

Brenselskilden er naturgass fra Gazprom, med subsidiær fyring på mazut. Anlegget ble stod ferdig i 1996, med andre enhet bygd ut fra 1998 og ferdigstilt 2000. Operatør er selskapet JSC Omskenergo TGK-11.

Produksjonen er på 907 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 800 GWt per år. Kraftverkets produksjon er fordelt på 2 kokere og to generatorer.

Se også
 Liste over verdens største olje- og gasskraftverk

Eksterne lenker
 Tomsk CHP-3 Thermal Power Plant - Global Energy Observatory.
 Omskenergo TGK-11 tekniske data - oversiktsside (russisk)

Varmekraftverk i Russland
Gasskraftverk i Russland
Tomsk oblast
Skotselv bru

Skotselv bru er ei vegbru som krysser Drammenselva på fylkesvei 62 i Øvre Eiker.

Arbeidet med å få til en bruforbindelse startet på 1890-tallet. Befolkningen syntes det var tungvint å være avhengig av ferje. I 1916 påla folk på østsida seg selv en frivillig veiskatt som skulle gå til brubygging. Midt på 1920-tallet fikk herredsstyret overrakt 62 000 kroner til bru. Hele prosjektet ble beregnet til å koste 456 000 kroner. For å klare finansieringen måtte kommunen ta opp lån i Drammen Sparebank.

Arbeidet med brua startet opp sommeren 1927, og den 15. september 1928 ble Skotselv bru åpnet.

Eksterne lenker
 Skotselv Bru Øvre Eiker Kulturminneråd

Veier i Øvre Eiker
Veibroer i Viken
Fagverksbroer
Remi Solberg

Remi Magnus Solberg (født 1972) er en norsk politiker (Ap) som fra 2015 er ordfører i Vestvågøy kommune. Han var daglig leder i reiselivsselskapet Arctic Guide Service på Leknes før han ble ordfører.

Referanser 

Ap-ordførere i Nordland
Ordførere i Vestvågøy
Fødsler i 1972
Modulvogntog

Et modulvogntog er et vogntog som er satt sammen av kjøretøy som hver for seg oppfyller kravene i direktiv 96/53/EF.

Danmark
I Danmark er det (per 2008) ikke truffet endelig politisk beslutning om innføring av modulvogntog. En treårig forsøksordning fra 24. november 2008 innbefatter trafikk på 311 km vei. Forsøket har betydd investeringer til å utvide eller ombygge 36 veikryss og 28 rundkjøringer.

Modulvogntogene er tillatt på de fleste danske motorveier samt forbindelser herfra til en rekke transportsentre og havner:

 E20 mellom Øresundsbroen og Esbjerg, hvor det er forbindelse til Esbjerg Havn, Fredericia Havn, Kastrup Godsregistreringscenter, Slagelse Transportcenter, Taulov Transportcenter.
 E47 fra Helsingør til Rødby med forbindelse til Helsingør Havn, Skandinavisk Transportcenter i Køge, Nørre Alslev Godsregistreringscenter og Rødby Havn.
 E45 fra Padborg til Frederikshavn med forbindelse til Padborg Transportcenter, GateWay E45 i Vejle, Aalborg Havn og Århus Havn.
 E39 fra Nørresundby til Hirtshals med forbindelse til Hirtshals Godsregistreringscenter og Hirtshals Havn.
 Primærrute 21/23 fra København til Kalundborg med forbindelse til Kalundborg Havn, Høje Tåstrup Transportcenter og Jyderup Omkoblingsplads.

Norge
I Norge er modulvogntog et begrep for spesielle, ekstra lange og tunge vogntog som i utgangspunktet er tillatte på norske veier som er tillatt for 24 m tømmervogntog. Fra 1. juni 2008 ble det startet en prøveordning for modulvogntog med maksimal lengde på 25,25 m og med en masse på inntil 60 tonn. Fra 21. desember 2020 ble det åpnet for modulvogntog type 1 ("D" på oversikten) og 2 ("A" på oversikten) på maksimalt 25,25 m på godkjente veier. 

Modulvogntog kan bli benyttet på godkjente veier: Veglister for modulvogntog

I Sverige kan ordinære vogntog ha en lengde på opp til 25,25 m, men opp til 24 m om visse krav blir tilfredsstilte, og en masse på opp til 60 tonn, men det blir gjort forsøk med modulvogntog med en største lengde på 30 m og en største masse på 90 tonn. 

Andre europeiske land vurderer også innføring av modulvogntog. Frankrike for eksempel vurderer innføring av modulvogntog av samme størrelse som i Norge.

Galleri

Referanser 

Lastebiler
Godstransport
Transport i Europa
Karianne Bråthen

Karianne Berntine Bråthen (født 1974) er en norsk politiker (Ap). Fra 2015 til 2019 var hun ordfører i Øksnes kommune.

Fra 14. oktober 2021 er hun fast møtende vararepresentant på Stortinget for statsråd Bjørnar Skjæran. Hun er medlem av Stortingets næringskomité.

Referanser

Eksterne lenker 

Ap-ordførere i Nordland
Ordførere i Øksnes
Stortingsrepresentanter fra Ap
Stortingsrepresentanter for Nordland
Stortingsrepresentanter 2021–2025
Abdoulaye Seck

''Må ikke forveksles med Abdoulaye Seck (født 1988) som spiller fotball for Anderlecht sitt reservelag

Abdoulaye «Abdou» Seck (født 4. juni 1992) er en senegalesisk fotballspiller som spiller for den belgiske klubben .

Det ble sent i juli 2014 kjent at Seck med opsjon for kjøp, ble lånt på korttid til Hønefoss fra senegalesiske Diambars, et fotballakademi startet av den verdenskjente Patrick Vieira i 2003. Det fremgikk at Seck var 192 cm høy og hadde spilt for langslaget til Senegal, men da de aldersbestemte klasser. Seck signerte for klubben frem til ut 2016 sent i november 2014, akkurat samtidig som landsmannen Loic Abenzoar ikke fikk fornyet kontrakt. Seck ble omtalt som den «mest sentrale forsvarsspilleren» da han i mai 2015 borte grunnet en skade. I august forstod han lite etter å ha blitt ilagt en karantene.

Referanser

Eksterne lenker 
 

Senegalesiske fotballspillere
Utenlandske fotballspillere i Norge
Fotballspillere for Stade de Mbour
Fotballspillere for Mbour Petite-Côte FC
Fotballspillere for Casa Sports
Fotballspillere for Diambars FC
Fotballspillere for Hønefoss BK
Fotballspillere for Sandefjord Fotball
Fotballspillere for Royal Antwerp FC
Fotballspillere for Maccabi Haifa FC
Fødsler i 1992
Kunståret 2016

Kunståret 2016 er en oversikt over hendelse, fødte og avdøde kunsterpersonligheter i 2016.

Hendelser
San Sebastián og Wrocław er europeiske kulturhovedsteder.
Daşoguz er kulturhovedstad i Samveldet av uavhengige stater.
 Şəki er kulturhovedstad i den tyrkiske verden.

Verk

Utstillinger

Priser

Dødsfall
 14. juni: Per Hovdenakk, norsk kunsthistoriker.
 21. juli: Kåre Øijord, norsk maler og grafiker.

Referanser
Jamkaranmoskeen

Jamkaran-moskéen (persisk: ‏مسجد جمکران‎, Masjed-e Jamkāran) i utkanten av Qom i Iran er et populært pilegrimsmål for sjiamuslimer. 

Den lokale folketro i traktene omkring Qom gjør gjeldende at den tolvte sjiaimamen Muhammad al-Mahdi al-Muntazar - en messiasgestalt som ifølge sjiaenes tro skal gjenkomme og lede verden til fred og forsoning - en gang åpenbarte seg ved Jamkaran for å be. Hver tirsdags kveld samles titusener av sjiamuslimer i Jamkaran for å be og for å etterlate et brev til imamen der de ber om hjelp med problemer som de måtte ha.

Historie 
Troen på Jamkarani er av forfatteren Vali Nasr blitt jamført med noen katolikkers tro på at jomfru Maria i 1917 åpenbarte seg for tre barn av en sauegjeter i Fátima i Portugal.

Moskéen, som ligger seks kilometer øst for Qom sentrum, har vært et hellig sted siden 22. februar 984. Da skal en mann ved navn Hassan ibn Muthlih Jamkarani ha møtt Muhammad al-Mahdi sammen med profeten Al-Khidr. Jamkarani ble fortalt at grunnen de befant seg på var hellig og at eieren - Hasan bin Muslim - skulle slutte å dyrke den og bruke penger han hadde tjent på sitt tidligere jordbruk til å bygge en moské.

Rituale 
I perioden 1995-2005 ble moskéen svært populær, og mange pilegrimer, særlig unge mennesker, begynte å besøke den. På moskéens bakside finnes en brønn for bønner der etter sagnene den tolvte imamen en gang ble mirakuløst synlig for et kort intensivt øyeblikk av kjærlighetsfullt fellesskap med sin skaper. Ved den hellige brønn etterlater pilegrimene sine brev med bønner, som de håper skal bli mottatt av Imam Mahdi.

Tirsdager er populære ettersom det sies å være den ukedag åpenbaringen fant sted og derfor den dag da imamen, skjønt usynlig, tar i mot pilegrimenes bønner. Foruten de religiøse ritualer, har sammenkomstene også betydelige sosiale og økonomiske innslag. Noen ganger samles over hundretusen pilegrimer til kveldsbønnen utenfor den overfylte moskéen.

Referanser

Eksterne lenker 
 
 Sydney Morning Herald, May 15, 2006: Iranian president backs messianic cult
 Informasjon på iransk
 Informasjon på engelsk

Moskeer i Iran
Provinsen Qom
Sjia-islam
Helene Berg Nilsen

Helene Johanne Berg Nilsen (født 1960) er en norsk lokalpolitiker (Ap). Fra 2015 til 2019 var hun ordfører i Skånland kommune, og fra 2019 er hun ordfører i den sammenslåtte Tjeldsund kommune.

Referanser 

Ap-ordførere i Troms
Ordførere i Skånland
Liste over ordførere i Lavangen

Liste over ordførere i Lavangen er en kronologisk oversikt over ordførere og varaordførere valgt av kommunestyret i Lavangen (kommunenr. 1920) i Troms siden 1. januar 1907, da kommunen ble etablert etter en deling av Ibestad. I en periode fra 1. januar 1964 til 1. januar 1977 var kommunen slått sammen med Salangen.

Ordførere og varaordførere

Se også
Liste over ordførere i Salangen

Referanser

Ordførerlister i Troms og Finnmark
Mona Pedersen

Mona Pedersen (fra ca. 2021 Mona Benjaminsen) (født 1967) er en norsk lokalpolitiker. Hun er siden 2015 ordfører i Karlsøy kommune. Hun ble innvalgt fra Karlsøy Fellesliste, men tok i 2022 overgang til Arbeiderpartiet.

Referanser 

Ordførere valgt på lokale lister
Ap-politikere i Troms
Ordførere i Karlsøy
Fødsler i 1967
Pål Sæther Eiden

Pål Sæther Eiden (født 15. april 1969) er en norsk politiker (H).

I 2015 ble han medlem av fylkestinget og valgt til fylkesordfører i Nord-Trøndelag med støtte fra Høyre, Arbeiderpartiet, Kristelig Folkeparti og Miljøpartiet De Grønne. Etter sammenslåingen av Trøndelagsfylkene i 2018 har han vært medlem av Trøndelag fylkesting og fylkesutvalg og leder i Høyres fylkestingsgruppe. Han har tidligere vært medlem av Vikna kommunestyre i tre perioder.

Han vokste opp på Rørvik og i Sandnessjøen, der faren var skogbestyrer og moren var jordmor. Han er cand.mag. fra Statens lærerhøgskole i handels- og kontorfag med videreutdannelse innen barnevern. Eiden har vært adjunkt i den videregående skolen, ansatt i kollektiv for ungdom med rusproblemer, ungdomskonsulent for Vikna, Nærøy og Leka kommuner, bedriftsrådgiver i SpareBank 1 Midt-Norge på Rørvik, avdelingsleder ved Aktiv Kapital og Gothia Financial Group på Rørvik og helse- og sosialsjef i Vikna kommune.

I idretts- og kulturliv har Eiden vært styreleder for Rørvikdagan og nestleder i Rørvik IL.

Referanser

Eksterne lenker 
 

Fylkesordførere fra Høyre
Fylkesordførere i Nord-Trøndelag
Høyre-ordførere i Nord-Trøndelag
Lokalpolitikere i Vikna
Norske embets- og tjenestemenn
Norske bedriftsledere
Norske pedagoger
Personer fra Vikna kommune